Държавен вестник, бр. 54, 2011 г., стр. 31

БРОЙ  54	
Д Ъ Р Ж А В Е Н  В Е С Т Н И К 	
СТР.  31  
МИНИСТЕРСТВА 
И ДРУГИ ВЕДОМСТВА
КОМИСИЯ ЗА ПРЕДОТВРАТЯВАНЕ 
И УСТАНОВЯВАНЕ НА КОНФЛИКТ 
НА ИНТЕРЕСИ
ПРАВИЛНИК 
за организацията и дейността на Комисията 
за предотвратяване и установяване на кон­
фликт на интереси
Г л а в а  п ъ р в а
ОБЩИ ПОЛОЖЕНИЯ
Чл. 1. С този правилник се уреждат ор­
ганизацията и дейността на комисията за 
предотвратяване и установяване на конфликт 
на интереси, наричана по-нататък „комиси­
ята“, както и структурата, организацията на 
работата, функциите и числеността на нейната 
администрация.
Чл. 2. (1) Комисията е специализиран, не­
зависим, постоянно действащ държавен орган 
за проверка и установяване на конфликт на 
интереси по отношение на лицата по чл. 3 
ЗПУКИ.
(2) Комисията е юридическо лице със се­
далище София, първостепенен разпоредител 
с бюджетни кредити.
(3) Дейността на комисията се осъществя­
ва на принципите на законност, публичност, 
прозрачност и политически неутралитет.
Чл. 3. Дейността на комисията се подпо­
мага от администрация.
Чл. 4. Председателят и членовете на коми­
сията, служителите и експертите са длъжни 
добросъвестно да изпълняват своите задъл­
жения.
Г л а в а  в т о р а
УСТРОЙСТВО, ФУНКЦИИ И ОРГАНИЗА­
ЦИЯ НА РАБОТА НА КОМИСИЯТА
Раздел I
Статут и правомощия на комисията
Чл. 5. Комисията е колегиален орган, който 
се състои от петима членове, включително 
председател, избрани и назначени по реда на 
чл. 22а ЗПУКИ. Мандатът на председателя и 
членовете на комисията е 5 години с право на 
не повече от 2 пълни последователни мандата.
Чл. 6. Членовете на комисията:
1. са равнопоставени;
2. осъществяват дейността си съобразно 
функциите, определени им от закона.
Чл. 7. Комисията: 
1. осъществява законовите си правомощия 
съгласно чл. 26 – 31 ЗПУКИ;
2. води и поддържа регистрите по чл. 22и 
ЗПУКИ;
3. приема образци на декларации за кон­
фликт на интереси и несъвместимост в 
съответствие с разпоредбите на ЗПУКИ с 
изключение на декларацията по чл. 12, т. 2 
от закона; 
4. утвърждава вътрешните правила за 
работа и инструкция за документооборота в 
комисията и нейната администрация;
5. приема вътрешни правила за организация 
на работната заплата;
6. приема правила/споразумения за вза­
имодействие с други държавни органи за 
постигане на целите на ЗПУКИ;
7. поддържа публично достъпна интернет 
страница;
8. изразява становища по проекти на нор­
мативни актове за съответствието им със 
законодателството и принципите за предо­
твратяването и установяването на конфлик­
та на интереси, както и дава препоръки за 
приемане, отменяне, изменение и допълнение 
на нормативни актове, имащи отношение 
към предотвратяването и установяването на 
конфликта на интереси;
9. изразява становище и предлага мерки за 
съответствие на българското законодателство, 
свързано с предотвратяването и установява­
нето на конфликта на интереси, с правото на 
ЕС и международноправните актове;
10. осъществява и други правомощия, пред­
видени в закон и в този правилник.
Чл. 8. При осъществяване на своите пра­
вомощия комисията се произнася с решения.
Чл. 9. (1) Комисията ежегодно изготвя и до 
31 март на следващата година предоставя на 
Народното събрание доклад за дейността си.
(2) Докладът се публикува на страницата 
на комисията в интернет.
Чл. 10. Председателят, членовете на коми­
сията и служителите от нейната администра­
ция са длъжни да не разгласяват информаци­
ята, представляваща служебна тайна.
Чл. 11. Публични изявления по въпроси, 
свързани с дейността на комисията, се пра­
вят от председателя или упълномощен от 
него член.
Чл. 12. (1) Членовете на комисията следва 
да отговарят на условията по чл. 22б ЗПУКИ.
(2) Времето, през което членовете на коми­
сията изпълняват своите функции, се зачита 
за юридически стаж.
Раздел ІІ
Организация на работа на комисията
Чл. 13. Организацията на работа на комиси­
ята се осъществява съгласно разпоредбите на 
закона, на правилник и вътрешните правила, 
приети от нея.
Чл. 14. Комисията разглежда и решава 
въпросите от своята компетентност на за­
седания, свикани от председателя по негова 
инициатива или по писмено искане от друг 
член на комисията.